SKAČEM, TEČEM… (Spoznavanje okolja – ponedeljek, 20. 04. 2020)

*Opomba:* Dejavnost izvedite na prostem, npr. na sprehodu.

Gibanje celega telesa

Otroci izvajajo različna gibanja, npr. hodijo, tečejo, poskakujejo, hopsajo, preskakujejo, hodijo po štirih, se plazijo, plezajo, skačejo v daljino, se vrtijo, se valjajo.

Gibanja opisujejo in pravilno poimenujejo.

Opazujejo svojo hojo *–* gibanje rok in nog ... Vprašamo jih: Kaj naredimo, da lahko hodimo, skočimo?

Gibanje delov telesa

Izvajajo posamezne gibe: gibanje delov roke, noge ... pomahajo, počepnejo. Požugajo s prstom. Pokimajo z glavo. Zavrtijo roko v ramenu ...

Gibe delov telesa (udov okrog sklepov) opazujejo in opisujejo.

Eno od dejavnosti, ki jo otrok izvede, nariše v brezčrtni zvezek. Naslov mu napišite na list, otrok ga naj prepiše v zvezek. Naslov je: SKAČEM, TEČEM…



Lepo pozdravljeni, učiteljica Katarina